Die hemele moet gereinig word | "Is en Wat Was en Wat Kom" – die onbekende karakter van Jesus Christus en Sy Woord
Paasfees: nog 'n kragtige verleiding →
Die hemele moet gereinig word
Posted on Maart 19, 2016	by 4windkoinonia
Die natuurlike mens kan "gees" en geestelike dinge nie verstaan nie. Dit is net soos 'n dier wat geen begrip het van menslike insigte en waardes nie. Die kortpad vir die menslike wysheid is dus om 'geestelike dinge' met die natuurlike dinge te vergelyk. Maar God is gees en die gees van God leer egter anders as wat die wêreld se wysheid ons leer (Joh 4:24):
Die geestelike konsep van "hemel" word egter ook as iets konkreets en geografies gesien deur die natuurlike denke in ons. Dit word gesien as 'n plek wat binne 'n tyd-ruimtelike fisiese heelal net agter die verste sterrestelsel gevind sal word…"daar bo…daar ver".
Ons natuurlike gedagtes sien selfs dat God in 'n (fisiese) plek sit….op 'n troon…in 'n tempel…in 'n plek met goue strate en wit engele wat rondvlieg…alles gebaseer op 'n natuurlike verwysingsraamwerk wat heeltemal verwronge is.
Die natuurlike wysheid van die mens kan regtig nie 'geestelike dinge' sien of aanneem (konseptualiseer) nie – dit frustreer die natuurlike mens geweldig en hy maak dan ook die 'dinge van die gees van God' af as dwaasheid:
Wat en waar is die geestelike hemel dan?
Dit is baie nader as wat die natuurlike denke sal kan besef. Jy sal kan "sien" as God jou Sy geestelike insig gee.
Kom ons begin by 'die begin' en ons bid die Here om ons oë te open vir Sy geestelike dinge:
God was daar voor 'die begin' van alles. Ja, God was daar voor Hy die hemel geskep het. Dit gooi die natuurlike denke totaal uit. As God die hemel moes maak om in te woon, waar het Hy gewoon voor die 'begin' want God het geen begin nie?
Wel, God is gees en Hy het nie 'n "plek" nodig nie want niks kan Hom 'bevat' nie:
God het die hemel geskep VIR ONS. Hy woon in die hemel om ons daar te "ontmoet". Ons het dus 'n hemel nodig waar God Homself en Sy werke aan ons openbaar.
Maar waar het God hierdie ontmoetingsplek, die hemel, gemaak? Paulus gee die antwoord baie duidelik!
Daar is dit! Die 'mens van sonde' sit eers op God se troon en glo 100% dat hy in beheer is van alles in sy lewe. Hy is ons ou mens wat op selfverheerliking leef -totaal verblind deur sy eie denke en oortuiginge. Hy is die teëstander van God en hierdie mens van sonde moet eers aan ons openbaar word voordat ons hemele gereinig kan word:
Kyk, in sy heiliges stel Hy geen vertroue nie; ja, die hemele is nie rein in sy oë nie. Job 15:15
Hemel is dus 'n geestelike dimensie binne-in elkeen vir hulle wat dit kan aanvaar. Ons kan dus nie hemel toe gaan nie! Afstand is tog immers 'n fisiese dimensie. Hemel is waar ons geestelike dinge beleef. Die Skrifte verwys daarna as 'n mens se "hart" – weereens het dit niks te make met die vleeslike "bloedpomp" in ons borskas nie:
Die 'hemelse dinge' is ons! Ons is eers aards en vuil – alle aardshede moet 'gereinig' word met 'beter offers' – deur die hemelse of 'geestelike dinge' van God:
Deur God se oordeel word ons hemel gereinig en dit is 'n bloedige proses. Maar vir hulle wat moeg en mat is vir die aardse, is die reinigingsproses van God se oordeel baie welkom:
Die bloed van Jesus maak ons gemoed (ons denke) skoon en dit is waarom God se Woord dan ook met bloed vergelyk word – ons praat weereens nie van fisiese dinge soos fisiese bloed nie:
Hy, al was Hy die Seun, het gehoorsaamheid geleer uit wat Hy gely het; en nadat Hy volmaak is, het Hy vir almal wat Hom gehoorsaam is, 'n bewerker van ewige saligheid geword. Heb 5:8-9
Ons leer God se geregtigheid ALLEENLIK deur Sy "bloedige" of vurige oordeel wat ons hemele reinig! God het belowe dat Hy 'n nuwe hemel (en nuwe aarde) gaan maak – VIR ALMAL: